
Linnavara– ja Majandusameti kohustuse üleandmine

Arhitektuuri- ja Linnaplaneerimise Ameti bilanssi

1. ASJAOLUD JA MENETLUSE KÄIK
Narva Linnavolikogu 28.06.2012 otsuse nr 94 „Narva ametiasutuste struktuuri ja teenistujate koosseisude kinnitamine“ ja 26.07.2012 määruse nr 13 „Narva linna 2012. aasta eelarve“ alusel annab Linnavara– ja Majandusamet Arhitektuuri- ja Linnaplaneerimise Ametile üle kohustuse projekti „Lasteaia aadressil Mõisa 1 A, Narva rekonstrueerimine“ järgi. Käesoleval ajal on Linnavara- ja Majandusameti bilansis kajastatud eelnimetatud projekti järgi kohustus Ettevõtluse Arendamise Sihtasutuse ees summas 319 714,60 eurot (ettemaks).
2. ÕIGUSLIKUD ALUSED

Vastavalt kohaliku omavalitsuse korralduse seaduse § 30 lõike 1 punktile 3  linnavalitsus lahendab ja korraldab kohaliku elu küsimusi, mis ei kuulu volikogu pädevusse. Antud juhul ei kuulu nõuete ja kohustuste üleandmise otsustamine linnavolikogu pädevusse. 
Vastavalt Narva Linnavolikogu 21.06.2005. a määrusega nr 20/57 vastu võetud „Linnavara eeskirja“ punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
3. OTSUS
3.1. Linnavara– ja Majandusametil anda hiljemalt 28.09.2012  Arhitektuuri- ja Linnaplaneerimise Ameti bilanssi  kohustus summas 319 714 (kolmsada üheksateist tuhat seitsesada neliteist) eurot 60 senti.
3.2. Arhitektuuri- ja Linnaplaneerimise Ametil võtta oma bilanssi hiljemalt 28.09.2012  kohustus summas 319 714 (kolmsada üheksateist tuhat seitsesada neliteist) eurot 60 senti.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Arhitektuuri- ja Linnaplaneerimise Ametile.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

